Mis-Sur Salvu Aquilina SOĊJU FIL-KAŻIN IT-TOROQ TAL-PURĊISSJONI FL-ANTIK Daqs tmenin sena ilu l-purċissjoni ta' San Bartilmew ma kinetx tgħaddi mid-dawra li nafuha llum jew kif kienet tgħaddi erba' snin ilu. Il-purċissjoni kienet tgħaddi minn dawn it-toroq li — ġejjin. Kif toħroġ mill-knisja ddur fuq il-lemin għal Triq id-Dejqa jew kif nafuha aħna n-nies tal- Għargħur, jiġifieri għal wara t-trabuna. Wara tgħaddi għal Triq il-Wiesa', magħrufa bħala ''il- Pjazzetta'. Iddur fuq ix-xellug għal Triq il-Kbira jew kif nafuha bħala 'in-naħa tal-Belt''. Kif tasal ħdejn il-forn l-antik ta' Anġlu Ellul iddur għal Triq il-Ġdida magħrufa bħala 'il-Ħora l- Ġdida''. F'kantuniera minnhom ir-reffiegħa kienu jneħħu bastun minnhom sabiex idawru l-— istatwa fuq l-idejn b'diffikultà kbira minħabba d-djuq tat-trejqa. Wara tgħaddi minn fejn — illum hemm l-oratorju. Dak iż-żmien kien hemm siġra tat-tin kbira u l-istatwa kienet tgħaddi tħokk mal-weraq tagħha. Malli tħokk it-tfal kienu jgħidu ''San Bert qata' tinal'. Wara tibqa' sejra għal biċċa l-oħra li llum imsemmija għal Emanuel Perren, imbagħad iddur fuq il-lemin għal Triq San Ġwann li magħrufa bħala Triq San Nikola. Minn hemm titla' għal Pjazza tal-Knisja. Il-purċissjoni kienet tidħol għal ħabta tas-sitta u nofs. kif tidħol l-istatwa tal-patrun tagħna kienet tingħata l-barka kif tradizzjonalment għada tingħata sal-ġurnata tal-lum. Minn hemm, wara min kien jista' kien imur jixtri xi biċċa qubbajt u wara kulħadd kien jinġabar ġewwa daru. Tagħrif mgħoddi lili minn żewġ anzjani. Filwaqt li nirringrazzja lill-Kumitat tal-Banda talli tani dan l-ispazju biex inġib dan it-tagħrif nappella biex aktar soċji jirrakontaw dak li semgħu mingħand missirijietna. Hemm ħafna stejjer u drawwiet li nistgħu nirrakontaw jekk kull min għandu xi informazzjoni jew xi storja li jista' jaqsamha mal-qarrejja ta' dan il-ktejjeb. Ħasra li jekk minħabba mistħija jew nuqqas ta' kuraġġ dawn in-nies ma jersqux u jirrakontaw dawn l-istejjer jew drawwiet u allura dawn jintilfu u ħadd ma jkun jaf bihom. Nawgura l-festa t-tajba lil kulħadd Socjetà Filawnonika Ban Bartilmew — Gharghur 55